Jon Gauslaa

Jon Kjetil Gauslaa (født 1962) er utdannet jurist ved Universitetet i Oslo. Han er leder for Finnmarkskommisjonen som ble oppnevnt våren 2008.60 års omtale i Aftenposten 10. januar 2022 Kommisjonens oppgave er å kartlegge bruks- og eierrettigheter i Finnmark med utgangspunkt i langvarig bruk (hevd, alders tids bruk, lokal sedvanerett) etc som er knyttet til det arealet (anslagsvis 45 000 km2) som i medhold av finnmarksloven har blitt overført fra Statskog SF til Finnmarkseiendommen. 

Han har tidligere blant arbeidet som utreder (1988-90) og sekretariatsleder (1990-97) for det første Samerettsutvalget og juridisk rådgiver i Miljøstiftelsen Bellona (1997-2004). Gauslaa var medlem og senere leder av det gjenoppnevnte Samerettsutvalget (2001-2007) som publiserte NOU 2007: 13 Den nye sameretten i desember 2007.- NOU 2007: 13 Han er bidragsyter til Norsk lovkommentar med ansvar for blant annet lappekodisillen, finnmarksloven, og reindriftsloven.- Finnmarkskommisjonens hjemmeside Han er også tilknyttet juridisk fakultet ved Universitetet i Oslo som ekstern sensor.

Gauslaa var tidligere aktiv skøyteløper i veteranklassen.- speedskatingresults.com

 Referanser 

Kategori:Fødsler i 1962
Kategori:Norske jurister
Kategori:Personer fra Grimstad kommune